Eers het sý die vrawerk gedoen. Maar twee jaar nadat Anelle Bester besluit het om “Suid-Afrika se hotste ou” te vra om haar na die première van haar fliek Sonskyn Beperk te vergesel, het hý die vrawerk gedoen – en dit terwyl hy gekniel het met ’n diamantring in sy sak . . .
“Ek het nog altyd gedink hy is verskriklik mooi,” sê Anelle (34) met ’n laggie in die rigting van haar verloofde, die sanger en akteur Stefan Ludik (36), wat as die singende Elvis Se Seun menige knie lam maak.
“Sy lag regtig altyd. Iets wat vir my veral van haar uitstaan, is haar liefde vir haar ouers en familie – daardie gehegtheid van ’n gesin; die ondersteuning en lojaliteit wat hulle vir mekaar het.”
Vir Anelle is dit Stefan se hart wat hom so mooi maak. Stefan sê vir hom staan veral die liefde uit wat sy vir haar familie het.
Stefan is self geheg aan sy ouers, Paul en Susan (albei 57), wat in Windhoek woon, en aan sy jonger broer, Hugo (34), ’n lid van die sanggroep Adam.
“Ek is ’n introvert; sy hou van gesels. Ek hou daarvan dat sy ’n bietjie meer praat en ek waarneem. Ek dink dis juis ons verskille wat ons so na mekaar aantrek. Ons wys mekaar ’n ander sy van die lewe,” sê hy.
“Ek het hom by die ateljee op die bank sien sit en hallo gesê. Hy het vir my geglimlag en gegroet, maar was stil en op sy plek,” onthou Anelle.
Sy het toe nog in Pretoria gewoon, maar wou Goudstad toe trek ter wille van haar werk. Toe hoor sy by ’n gemeenskaplike vriendin Stephan soek ’n huurder vir die tuinwoonstel op sy eiendom. Sy het hom gebel, maar die woonstel was toe reeds verhuur.
“Ek het probeer dink wie die hotste ou in Suid-Afrika is wat ek kan saamvra.” Die antwoord? “Stefan Ludik!”
“Ek het aan die einde van die aand selfs ’n piksoentjie gekry, wat ek glad nie verwag het nie,” onthou Anelle. ’n Paar dae later het hy vir haar ’n boodskap gestuur en gevra of sy ’n Virgin Active-lid is.
Anelle en haar ma was in die kombuis besig toe Stefan gou haar pa se toestemming vra. Hulle het later ’n vuur aangesteek en ’n wyntjie gedrink.
“Hulle het skielik begin dans op die maat van Zorba the Greek (se temaliedjie). Ek dink toe: ‘Dalk is dit die wyntjie.’ ”
Teen middernag is almal na die duine, waar vuurwerk afgeskiet is. Die nuwe jaar het aangebreek, en nadat almal mekaar oor en weer gelukgewens het, het Stefan vir Anelle eenkant toe geroep. “Liefie, ek is baie lief vir jou. Kan ek jou ’n vragie vra?” het hy gesê.
“Toe skielik word ek koud en dink: ‘Is dit nou dit?’ ” Stefan het gekniel en haar die jawoord gevra. Trane van blydskap het gevloei terwyl sy ja gesê het.
Sy sal luister wanneer hy vir haar ’n nuwe liedjie speel; hy sal haar haar woorde help leer of na haar opnames vir stemwerk vir die radio en TV luister.